Reglament de composició i funcionament de la Comissió d'Estudis de Postgrau. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/243)
  + [Valencià](/va/acuerdo/243)






Selector de idioma

Leer

* [Español](/es/acuerdo/243)
* [Valencià](/va/acuerdo/243)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





Reglament de composició i funcionament de la Comissió d'Estudis de Postgrau.[Butlletí Oficial Universitat d'Alacant](/ca/Publicacion)
=====================================================================================================================================

Secretaria General

Butlletí Oficial Universitat d'Alacant





Reglament de composició i funcionament de la Comissió d'Estudis de Postgrau.

Data d'aprovació
:   30/06/2005

Data de publicació
:   31/03/2006

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=243.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/243)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/243)
  + [Compartir acuerdo en 

    X](https://twitter.com/intent/tweet?via=UA_Universidad&text=Reglament de composició i funcionament de la Comissió d'Estudis de Postgrau.&url=https://www.boua.ua.es/va/acuerdo/243)

**Títol:** Reglament de composició i funcionament de la Comissió d'Estudis de Postgrau.

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 30 de juny de 2005

REGLAMENT DE COMPOSICIÓ I FUNCIONAMENT DE LA COMISSIÓ D’ESTUDIS DE POSTGRAU   
 EXPOSICIÓ DE MOTIUS   
  
 L'Estatut de la Universitat d'Alacant, aprovat per Decret 73/2004, de 7 de maig, del Consell de la Generalitat, preveu l'existència d'una comissió d'estudis de postgrau, encarregada de coordinar i supervisar els estudis oficials de postgrau, així com els títols propis de postgrau i especialització. A aquest òrgan li correspon, per tant, assumir les funcions que fins a aquest moment ha vingut ocupant en la nostra Universitat la Comissió de Doctorat, en relació amb el tercer cicle i amb els títols propis de postgrau i especialització, així com les relatives als nous estudis universitaris oficials de postgrau regulats en el Reial Decret 56/2005, de 21 de gener.   
  
 Aquest Reglament es dicta a l'empara de l’article 117 de l'Estatut de la Universitat, que assigna al Consell de Govern la determinació de la composició i règim d'organització i funcionament de la Comissió d'Estudis de Postgrau.   
  
 Ateses les disposicions transitòries del Reial Decret 56/2005, de 21 de gener, relatives als programes de doctorat vigents a l'entrada en vigor d’aquest, sembla convenient mantenir en les seues funcions l'actual Comissió de Doctorat, pel que fa a aquests programes de doctorat, fins que s’extingisquen efectivament.   
    
 TÍTOL I - DISPOSICIONS GENERALS   
 Article 1. Naturalesa   
 La Comissió d'Estudis de Postgrau és l'òrgan encarregat de coordinar i supervisar els estudis oficials de postgrau i els dels títols propis de postgrau i especialització.   
   
    
    
 Article 2. Normativa aplicable   
 La Comissió d'Estudis de Postgrau es regirà per aquest Reglament i pel que preceptua la Llei Orgànica d'Universitats, en el Reial Decret 56/2005, de 21 de gener, que regula els estudis universitaris oficials de postgrau, en l'Estatut de la Universitat d'Alacant i en les normatives pròpies d'aquesta Universitat que regulen els estudis del seu àmbit de competències.   
  
 TÍTOL II - ÀMBIT COMPETENCIAL I ESTRUCTURA   
 Article 3. Competències de la Comissió d'Estudis de Postgrau   
 Són competències de la Comissió d'Estudis de Postgrau:   
a) Proposar al Consell de Govern la normativa pròpia de la Universitat per a la regulació dels estudis oficials de postgrau i la dels títols propis de postgrau i especialització.   
b) Proposar al Consell de Govern l'aprovació de les propostes de programes oficials de postgrau i fer pública la relació d’aquests.   
c) Proposar al Consell de Govern l'aprovació de les propostes d'estudis propis de postgrau i especialització.   
d) Admetre a tràmit la lectura de les tesis doctorals i designar els tribunals encarregats de jutjar-les.   
e) Proposar al Consell de Govern l'aprovació dels premis extraordinaris de doctorat i les  condicions i procediment que s’han de seguir en les propostes d'aquests premis.   
f) Remetre a l'arxiu de la Universitat un exemplar de cada tesi doctoral llegida.   
g) Qualsevol altra competència que li atribuïsca la normativa vigent   
  
 Article 4. Composició de la Comissió d'Estudis de Postgrau   
 1. El Ple de la Comissió d'Estudis de Postgrau estarà compost pels membres següents:   
 a) El rector.   
 b) Els vicerectors amb competències en matèria d'estudis de postgrau i d'ordenació acadèmica,   
 c) Els degans i directors d'escola.   
d) Set directors de departament, triats per i entre els membres d'aquest col·lectiu.   
 e) Un director d'institut universitari d'investigació, triat per i entre els membres d'aquest  col·lectiu.   
f) El director del Centre d'Estudis de Doctorat i Postgrau.   
g) El secretari del Centre d'Estudis de Doctorat i Postgrau  
 h) El president del Consell d’Alumnes o estudiant en qui delegue.   
2. Actuarà com a president el rector o vicerector en qui delegue.   
3. Actuarà com a secretari el secretari del Centre d'Estudis de Doctorat i Postgrau; en casos d'absència, vacant o malaltia serà substituït pel director del Centre d'Estudis.   
   
    
 Article 4. Estructura de la Comissió d'Estudis de Postgrau   
 La Comissió d'Estudis de Postgrau podrà constituir subcomissions, amb la composició que determine el ple. Les subcomissions tindran funcions assessores i podran igualment actuar per delegació del Ple en totes les funcions que aquest li delegue.   
  
 TÍTOL III - RÈGIM DE SESSIONS   
   
    
 Article 5. Sessions del ple   
 El ple de la Comissió d'Estudis de Postgrau es reunirà per a la deliberació i acord sobre matèries de la seua competència en sessions de caràcter ordinari i extraordinari. Se celebrarà, almenys, una sessió ordinària durant cada trimestre del curs acadèmic. Així mateix podrà reunir-se en sessió extraordinària quan haja de resoldre sobre qüestions que, per la seua urgència o excepcionalitat, no puguen ser normalment ateses en les sessions ordinàries.   
   
    
    
 Article 6. Ordre del dia de les reunions   
   1. L'ordre del dia el fixarà el president, tenint en compte les peticions dels altres membres, formulades amb la suficient antelació. En tot cas, el president inclourà en l'ordre del dia els punts que se li hagen presentat per escrit, per un mínim del deu per cent dels membres de l'òrgan col·legiat corresponent.   
 2. No podrà ser objecte de deliberació o acord cap assumpte que no figure en l'ordre del dia de la sessió, llevat que estiguen presents tots els membres de l'òrgan col·legiat i siga declarada la urgència de l'assumpte pel vot favorable de la majoria absoluta.   
    
    
 Article 7. Convocatòries   
 1. Laconvocatòria correspondrà al seu president i haurà de notificar-se assegurant la recepció pels seus membres amb una antelació mínima de quaranta-vuit hores, excepte els casos d'urgència.   
 2. La convocatòria haurà de contenir l'ordre del dia de la sessió, i la informació sobre els temes objecte d’aquesta estarà a la disposició dels membres en igual termini.   
    
    
 Article 8. Quòrum   
1. El quòrum per a la vàlida constitució de l'òrgan col·legiat a l'efecte de celebració de sessions, deliberacions i presa d'acords requerirà la presència del president i secretari o, si escau, de qui els substituïsquen, i de la meitat almenys de la resta de components, en primera convocatòria.   
 2. Si no hi haguera quòrum, l'òrgan col·legiat es constituirà en segona convocatòria mitja hora després de l'assenyalada per a la primera. A l'efecte de l'apartat anterior, bastarà amb la presència del president i secretari o dels seus substituts i l'assistència de la tercera part dels membres de l'òrgan.   
    
    
 Article 9. Acords   
 1. Els acords seran adoptats per la majoria simple dels assistents.   
  2. Les votacions es faran a mà alçada. La votació serà secreta quan es tracte d'elecció de persones o quan així ho sol·liciten una cinquena part dels assistents.   
 3. Qualsevol membre podrà delegar el seu dret en altre membre de la comissió, excepte quan es tracte d'elecció de persones. La delegació haurà de constar per escrit i notificar-se al president de l'òrgan en el moment de la constitució de la sessió. A l'efecte d'establir el quòrum per a la vàlida constitució de l'òrgan, així com les majories per a l'adopció d'acords, es considerarà present el membre que haja exercit la delegació, i s'atorgarà eficàcia al vot que emeta per ell, si escau, el membre delegat.   
  4. Les propostes formulades per la presidència s'entendran aprovades per assentiment quan, una vegada enunciades, no susciten cap objecció.   
 5. Quan es produïsca empat en alguna votació es repetirà aquesta i, si persistira, se   suspendrà la votació durant el termini que estime oportú la presidència. Una vegada feta una nova votació, si torna a produir-se un empat, el president podrà decidir amb el seu vot de qualitat.   
 6 . Els acords de la comissió seran susceptibles de recurs d'alçada davant el rector.   
    
 Article 10. Actes   
 1. De cada sessió el secretari alçarà acta que contindrà, com a mínim, la relació d'assistents, l'ordre del dia de la reunió, les circumstàncies del lloc i temps en què s'ha celebrat, els punts principals de les deliberacions, així com el contingut dels acords adoptats.   
 2. Les actes seran signades pel secretari amb el vistiplau del president i s'aprovaran en la mateixa sessió si està previst en l'ordre del dia, o en la següent.   
  3. El secretari podrà expedir certificació dels acords adoptats sense perjudici de la ulterior aprovació de l'acta, fent constar expressament aquesta circumstància.   
  4. Qualsevol membre podrà fer constar en acta el seu vot particular contrari a l'acord adoptat i els motius que el justifiquen, així com qualsevol altra circumstància que estime pertinent. En tal cas, quedarà exempt de la responsabilitat que, si escau, puga derivar-se dels acords adoptats.   
  
 Disposició transitòria. De l’actual Comissió de Doctorat   
 L'actual Comissió de Doctorat, regulada pel reglament aprovat per la Junta de Govern de 29 de juliol de 1999, continuarà exercint les seues funcions pel que fa als actuals programes de doctorat fins que s’extingisquen.   
   
    
 Disposició final. Entrada en vigor   
 Aquest Reglament entrarà en vigor a l'endemà de ser aprovat pel Consell de Govern, i serà publicat en el lloc web de la Universitat d'Alacant.





[Carretera Sant Vicent del Raspeig s/n  
03586 Sant Vicent del Raspeig - Alacant  
 Tel. 63 857 6408 - Fax 91 818 3093](https://www.google.es/maps/@70.466439,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12591&trk=tyah&trkInfo=tarId%2B5154061041482%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)